Diari Oficial de la Generalitat Valenciana


Sumari del DOGV 1714, del 31-01-1992 (1992/823811)

RESOLUCIÓ de 4 de novembre de 1991, del Director General d'Indústria i Energia, per la qual s'autoritza l'establiment d'una línia subterrània de mitja tensió, 20 kV, d'alimentació al CT <<plaça>>, sol.licita per Elèctrica de Callosa de Segura, Cooperativa Valenciana Limitada.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1714

Data del DOGV
:   31-01-1992

Secció del DOGV
:   ALTRES DISPOSICIONS

Número del document
:   1992/823811


Data del document
:   04-11-1991

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 4 de novembre de 1991, del Director General d'Indústria i Energia, per la qual autoritza l'establiment d'una línia subterrània de mitja tensió 20 KV d'alimentació al CT "Plaça", sol.licitat per Eléctrica de Callosa de Segura, Cooperativa Valenciana Limitada.  
Vist l?expedient incoat pel Servei Territorial d?Indústria i Energia d'Alacant, a instància d'Eléctrica de Callosa de Segura, Cooperativa Valenciana Limitada, en el qual se sol·licita l'autorització per a l?establiment d'una línia subterrània de mitja tensió 20 kV, d'alimentació al CT «Plaça».  
Atés que durant el període d'informació pública es va presentar un escrit d'oposició d'Hidroeléctrica Española, SA, al·legant en síntesi:  
- Que la instal·lació que es pretén vulnera el contracte de subministrament de 1966 existent amb la cooperativa, per l'augment de potència que comporta, en reconèixer-se expressament que la seua finalitat és l'alimentació al nou CT Plaça, encara pendent de construcció.  
- D'acord amb la normativa vigent, art. 82.j) del «Reglament de Verificacions Elèctriques», reiterades sentències de l'actual Tribunal Superior de Justícia a València i jurisprudència del Tribunal Suprem, no resulta ajustada a dret la sol·licitud d'autorització administrativa realitzada per l?Eléctrica de Callosa de Segura.  
Atés que aquest va ser traslladat a Eléctrica de Callosa de Segura, Cooperativa Valenciana Limitada, contestant mitjançant escrit de data 09.08.91, en el qual manifesta en síntesi:  
- La qüestió que es planteja és la sol·licitud d'autorització administrativa per a efectuar la instal·lació d'una línia subterrània de mitja tensió per tal de prestar un millor servei públic.  
Vist l?informe emés per l?òrgan instructor de l?expedient, el «Reglament de verificacions elèctriques i regularitat en el subministrament d'energia»», el Decret 2617/66, sobre autoritzacions elèctriques i altres disposicions aplicables.  
Vista la declaració de servei públic del subministrament d'energia elèctrica, continguda en el Reial Decret de 12 d'abril de 1924, reiterada en el «Reglament de verificacions elèctriques i regularitat en el subministrament d'energia», aprovat per Decret de 12.03.54 i confirmada per Llei 49/1984, de 26 de. desembre.  
Vist que l'article 87 del reglament de verificacions imposa a les entitats distribuïdores que tinguen establertes xarxes en alta o baixa tensió, l'obligació d'efectuar les ampliacions necessàries per atendre les exigències del mercat elèctric en les zones que estiguen servides per aquestes entitats.  
Atés que l'actual instal·lació tindrà com a finalitat millorar la qualitat i seguretat del subministrament d'energia elèctrica als socis de la cooperativa, per creixement vegetatiu.  
Aquesta Direcció General acorda autoritzar la instal·lació d'una línia subterrània de mitja tensió 20 kV, d'alimentació al CT «Plaça», sol·licitat per Eléctrica de Callosa de Segura, Cooperativa Valenciana Limitada.  
València, 4 de novembre de 1991.   
El Director General:   
Luis Doménech Bernabéu.